
Tőzsde határok nélkül - integrációs törekvések és lehetőségek a tőzsde világában

A dolgozat azt a kérdéskört járja körbe, hogy az Európai Unióban a tőzsdére vonatkozó szabályok egységesítése területén milyen piaci és jogalkotási folyamatok zajlottak le, különösképpen az utóbbi néhány évben, figyelemmel a válság tanulságaira is. E körben a dolgozat egyrészről áttekinti az alternatív kereskedési helyszínek elterjedését, a tőzsdei szövetségeket és tőzsdefúziókat, másrészről körbejárja a Pénzügyi Szolgáltatások Akcióterve (Financial Services Action Plan) keretében megalkotott egyes irányelvek szerkezetét és főbb pontjait. E körben kiemelt hangsúlyt kap az elmúlt években létrejött Európai Pénzügyi Felügyeleti Rendszer tőzsdére vonatkozó joganyaga is. Konklúzióként a szerző elméleti javaslatot tesz arra nézve, hogy az európai tőzsdéket miként lehetne legteljesebb mértékben harmonizálni.



